**Джапбаркулова Дияра Нигматжановна**

**Түркістан облысы Сайрам ауданы Ақсукент ауылы**

**«Отбасы-тәрбие басы»**

**87782787025 dzhapbarkulova@mail.ru**

**Айша бибі ЖОМ**

**Отбасым – тәрбие басы.**

**Мақсаты**:оқушылардың отбасы, жанұя туралы білімдерін шыңдай түсе, отбасы құндылықтарының маңызын дәріптеу.

Оқушылардың есте ақтау, ойлау қабілеттерін, тіл байлығын, өз беттерінше жұмыс істеу дағдыларын дамыту.Оқушыларды ұйымшылдыққа, жауапкершілікке, ептілікке, өз ойын жеткізе білуге, отбасы құндылықтарын сыйлауға тәрбиелеу.

**Сабақ түрі:сынып сағаты**

**Әдісі:** «жүректен-жүрекке» шеңбері, постер-топтық жұмыс, әңгімелеу, сұрақ-жауап .

**Көрнекі құралдар**: отбасы туралы мақал-мәтелдер, нақыл сөздер, суреттер, презентация, бейнебаян, гүлдер, көгершіндер

**І. Ұйымдастыру кезеңі**

Сәлемдесу назарын аудару, психологиялық ахуал туғызу:

Қане, қане, тұрайық,

Үлкен шеңбер құрайық.

Тұрсақ үлкен шеңберге,

Оқушылар шеңберге тұрады. Жүрекше қорабының ішінен жүрекшелер алып тілек айтады мұғалім. Оқушылар жүрекшелердің түсіне қарап топқа бөлінеді:

**1-топ Бақыт тобы**

**2-топ Шаттық тобы**

Мұғалім оқушылардан отбасы туралы сұрақ жауып өткізеді.

Тақырыпты мұғалім түсіндіреді.

**Мұғалім сөзі:** Отбасы-мемлекеттің негізгі буыны. Тәрбие – отбасынан басталады, болашақ ұрпақтың еліне, Отанына деген сүйіспеншілігі алдымен ата-ананың ықпалы мен қалыптасады. «Дәулет есіктен, ақыл бесіктен кіреді» демекші білім бесігі мектептен, тәрбие бесігі отбасынан бастау алады. Отбасының екі тірегі-әлпештеген әке мен аялаған ана. Ата-анаға үлкенге қызмет етіп, әкеңнің еңбегін, анаңның ақ сүтін өтеу-біздің борышымыз. Бүгін біз «Отбасы-бақыт мекені» тақырыбындағы тәрбие сағатымызда Бала тәрбиесі, оның жан-жақты дамуы бағытында өз ойымызды ортаға салмақпыз. Отбасы-адам баласының түп қазығы, алтын ұясы. Адам баласы шыр етіп дүние есігін ашқаннан бастап сол ортаның ыстық-суығына бейімделіп, ықпалына көніп, осында ер жетеді. Отбасы мүшелерінің жауапкершілігі толығымен еразаматқа жүктеледі. Баланы өсіріп тәрбиелеу – әйел ананың тікелей міндеті. Отбасының тәрбиелеушілік міндетіне тікелей байланысты оның тағы бір қызметі бар. Оны дамытушы міндет деп атауға болады. Ата-аналар балалардың жеке ерекшеліктерін неғұрлым ертерек байқау керек. Сонда ғана балалар өздерінің ішкі қабілеті мен дарынын тез дамытады. Жас күнінен бастап олардың қабілетін байқап, соған сәйкес тәрбиелеу, бағдар беру қажет.Балалардың үздіксіз дамуы, шығармашылық қабілетін іске асыруы отбасынан басталады. Әке-шеше балаларына жақсы тәрбие беруге қоғам алдында жауапкер.

**2.Постер жасау1**-топ суреттер арқылы 2-топ нақыл сөздер, мақалдар арқылы постер жасап қорғады

Отбасым - менің жүрегім

Отбасым - менің тірегім

Отбасым – менің Отаным

Тек сен деп соғар жүрегім – 1 топ өлең шумақтарымен Отбасы туралы постер жасайды

2- топ суреттер арқылы постер жасайды

**3. Сұрақ-жауап**.

Тақтаға әр бір оқушының өз отбасымен түскен суреттері ілініп тұрады. Суреттің арт жағында сұрақтар бекітілген. Әр оқушы суреттерді алып сұрақтарға жауап береді.

1. ***Отбасы дегенді қалай түсінесіз?***
2. ***Отбасының басшысы кім?***
3. ***Барлық отбасы бірдей болады деп ойлайсыңдар ма?***
4. ***Отбасы қандай болуы керек?***
5. ***Сен қандай отбасыны армандайсың?***
6. ***Өз отбасыңы көңілің тола ма?***
7. ***Отбасын неліктен жақсы көресіндер?***

**Мұғалім сөзі:** Отбасы болашақ ұрпақ бойына адамзаттық құндылықтарды және ұлттық рухани байлықтарын сіңіретін тәрбие ошағы. Тәрбие отбасынан басталады. Отбасының тірегі әлпештеген әке мен аялаған ана. Ата - анаға, үлкенге қызмет етіп, әкенің еңбегін, ананың ақ сүтін өтеу – біздің борышымыз. Ата - ана - отбасының негізгі діңгегі, бастапқы дәнекері. Бала әкеден ақыл, анадан мейірім алады. Әке туралы айтсақ, әке отбасының асыраушысы, қамқоршысы. Ана - отбасының ұйтқысы, жылуы, шуағы.

**4.Сергіту сәті. Нұлан Өнербаевтың «Анашым» атты өлеңі хор**

**5.Мақалды аяқта**. Қабырғаға түрлі түсті қағаздарға мақалдар жазылып ілініп қойылады. Оқушыларға түрлі түсті қағаздар беріледі 2 топқа да. Әр бір оқушы өзіне ұнаған түсті алады және сол түсті қағаздағы мақалдарды аяғына жеткізеді. Жұптық жұмыс. 1 параққа 2 оқушы орындайды.

**Мұғалім сөзі:** Отбасы – адам үшін ең жақын әлеуметтік орта. Отбасы белгілі дәстүрлердің, жағымды өнегелердің мұралар мен салт-дәстүрлердің сақтаушысы. Отбасында бала алғаш рет өмірмен, қоршаған ортамен танысып, мінез-құлық нормаларын игереді. Отбасы баланың азамат болып өсуінің негізі болып табылады. Отбасының басты қызметі баланы тәрбиелеу. Отбасы тәрбиесі – бұл жалпы тәрбиенің ең басты бөлігі. Ата-ана және отбасы мүшелері жас нәресте дүниеге келген күннен бастап, оның өміріне қамқорлық жасап, болашағын жоспарлайды және саналы азамат болып өсуі үшін қажет жағдай жасайды. Бұған баланың қажеттігін толық қанағаттандыру, оны дене және ой еңбегіне үйрету, күн тәртібін дұрыс реттеуге , салауатты өмір сүруге, адал болуға тәрбиелеу, жақсылықты үйретуге, жамандықтан жиренуге үйрету, бойында жастайынан мәдени құндылықтар мен адамгершілік қасиеттерді қалыптастыру жатады.

**6. Әр бір оқушы «Отбасым мен өткізген ең қызық сәттерім» атты эссе жазады.**

**7.Бейнебаян отбасы туралы**. Бейнебаянды көріп оқушылар өз пікірлерін айтып сабақты қорытындылайды. Отбасы - жұртты жақындастырушы, ұрпақ пен ұрпақты табыстырушы, ұрпақаралық тұтастықтың отын жағушы ерекше ұя. Сондықтан да отбасы - барша адамзатқа ең жақын, ең қасиетті ұғым. Әрбір отбасында сүйіспеншілік пен түсіністік мықты болса, қоғамның діңгегі де берік болады. Адам ең алғаш шыр етіп дүниеге келген сәтінен бастап отбасының тәрбиесін алады. Ата – анам – өмірдегі ең қымбат адамдарым. Олар мені жақсылыққа әдептілікке, адамгершілікке тәрбиелейді. Сабақта да, үйде де ұқыпты, тәртіпті, саналы бала болса екен деп тілейді.

**Қорытындылау** - Біз бүгін өзімізге ең жақын, ең қымбат анамыз, қамқор әкеміз, қайырымды ата - әжеміз, аға - әпкеміз, іні - қарындасымыз туралы айттық. Отбасы – ол ең жақын адамдардың ошағы. Әрқашан отбасы мүшелерін сыйлап, құрметтеу керек.

Ал енді оқушылар әр біріңіз отбасыңызға тілектеріңізді стикерлерге жазып көгершінімізге іліп ұшырамыз. Хат таситын көгершіндеріміз әр біріңіздің үйлеріңізге ұшып барып хаттарыңызды жеткізеді.

Назарларыңызға рахмет! Осымен біздің тәрбие сағатымыз аяқталды.